ང་ཚོ་གློག་ཀླད་དྲ་རྒྱ་དང་ཅི་ཙམ་གྱིས་འབྲེལ་འདྲིས་ཟབ་ཏུ་ཕྱིན་པའི་ཚོད་ཀྱིས་དེང་རབས་ཀྱི་ཡོ་ཆས་དང་མཐུན་རྐྱེན་ཚང་མ་ཡང་དེ་ཙམ་གྱི་ང་ཚོའི་ཉིན་རྒྱུན་གྱི་འཚོ་བ་དང་ཁ་འབྲལ་ཐབས་མེད་པ་ལྟ་བུ་ཞིག་ཏུ་འགྱུར་བཞིན་ཡོད་ལ།དེ་ཡང་དྲ་རྒྱའི་སྤྱོད་སྒོ་ཤུགས་ཆེ་རུ་ཕྱིན་པའི་དབང་གིས་དེས་རིམ་བཞིན་ང་ཚོའི་མི་ཚེའི་ནང་གི་བྱ་བཞག་ཡོད་ཚད་ལ་ཡང་སྟངས་འཛིན་བྱེད་འགོ་ཚུགས་ཡོད་པ་མ་ཟད་བརྒྱུད་རིམ་དེའི་ཁྲོད་དུ་དྲ་རྒྱའི་སྟེང་དུ་ནག་ཉེས་ཀྱི་ལས་ཀའི་རིགས་ཀྱང་ཇེ་མང་དུ་འགྲོ་གི་ཡོད་པ་ཚང་མས་མཁྱེན་གསལ་ཡིན་ལ་དེའི་ཁྲོད་ཀྱི་དཔེ་མཚོན་ཆུང་ངུ་གཅིག་ཞུས་ན།དེང་སང་ནག་ཉེས་ཅན་གྱི་མི་ཁ་ཤས་ཀྱིས་ཆོག་མཆན་མེད་པར་མི་གཞན་གྱི་གློག་འཕྲིན་ཡིག་སྒམ་ནང་གསང་སྟབས་ཀྱི་སྒོ་ནས་འཛུལ་ཏེ་མི་དེའི་སྒེར་གྱི་གསང་བ་དང་ཡིག་ཆ་གལ་ཆེན་ཁག་རྐུ་མ་རྒྱག་གི་ཡོད་པ་རེད།